Κατά τη μέση διάρκεια ζωής ενός οχήματος, το αποτύπωμα άνθρακα ενός αμιγώς ηλεκτρικού οχήματος (BEV) είναι μικρότερο από εκείνο ενός παραδοσιακού οχήματος με κινητήρα εσωτερικής καύσης (ICE). Ωστόσο, η απόσταση που θα πρέπει να διανυθεί ώστε το αποτύπωμα άνθρακα ενός BEV να είναι μικρότερο από εκείνο ενός οχήματος ICE εξαρτάται σε μεγάλο βαθμό από τον τρόπο παραγωγής της ηλεκτρικής ενέργειας που τροφοδοτεί το όχημα. Αν φορτίζετε το BEV με ανανεώσιμη ηλεκτρική ενέργεια, θα πρέπει να διανύσετε μικρότερη απόσταση για να το πετύχετε αυτό, σε σύγκριση με το αν χρησιμοποιείτε ηλεκτρική ενέργεια που παράγεται από ορυκτά καύσιμα. Όπου είναι δυνατό, σας συνιστούμε να τροφοδοτείτε το ηλεκτρικό σας όχημα με ηλεκτρική ενέργεια από ανανεώσιμες πηγές.
Έχουμε δεσμευτεί να παρέχουμε πλήρη διαφάνεια όσον αφορά το συνολικό αποτύπωμα άνθρακα από τα ηλεκτρικά μας οχήματα. Μια ανάλυση του κύκλου ζωής (LCA) του XC40 Recharge είναι ήδη διαθέσιμη και η ανάλυση του κύκλου ζωής του C40 Recharge θα είναι διαθέσιμη αργότερα μέσα στο 2021.